Pozdravljeni učenci! 
Današnja ura vadbe bo namenjena športni aktivnosti pri kateri si boste skozi igro črk sami sestavili kompleks vaj. S štovrstno športno aktivnostjo boste poskrbeli za vzdrževanje svoje telesne kondicije in hkrati poskrbeli, da bo srce začelo pospešeno biti.  
Še vedno vam priporočamo vsakodnevno varno gibanje na prostem, v spremstvu staršev. Skrbno je treba paziti na higieno rok, higieno kašlja in na priporočeno varnostno razdaljo med gibanjem na prostem. Če živite v večstanovanjski hiši, stolpnici, se na sprehod odpravite peš in ne z dvigalom.  
Vsebina za današnjo uro športa: 

                        ŠPORTNA ABECEDA ZA SESTAVO VAJ IZ BESED
Navodilo:
Izberite si besedo (npr. svoje ime in priimek), poglejte, katera vadba je predvidena pri posameznih črkah, in že imate sestavljen svoj unikaten trening. Če sta vaš priimek in ime zelo kratka, si lahko izberete kakšne druge besede, ki so sestavljene vsaj iz 10-ih črk.

	A
	1 minuta teka na mestu

	B
	20 trebušnjakov

	C
	30 počepov (2x15)

	Č
	20 sklec (2x10)

	D
	1 minuta vztrajanja v ”deski”

	E
	10 x kroženje z rokami naprej in  10 x nazaj

	F
	10 izpadnih korakov naprej na vsako noga

	G
	10 x vaja za hrbet (ležiš na trebuhu, dviguješ nogo in nasprotno roko)

	H
	20 vojaških vaj (poskokov), lahko 2x10

	I
	40 sonožnih poskokov s kolebnico (lahko tudi brez), lahko 2x20

	J
	30 dvigov na prste (stopala vzporedno)

	K
	20 x striženje s stegnjenimi nogami (leže na tleh ali sede na stolu)

	L
	5 x po stopnicah gor in dol (vsaj 10 stopnic ali stopanje na eno stopnico)

	M
	30 sekund sedenja ob steni

	N
	1 minuti boksanja v prazno (lahko vrečo, če jo imaš)

	O
	3 minute plesa na hitro glasbo (polka, rokenrol,…..)

	P
	Kroženje z glavo v vsako smer 5-krat

	R
	20 x zapiranje knjige (2x10)

	S
	20 x striženje z rokami v predročenju

	Š
	Mačka – opora roke in noge, usločiš hrbet – 10 x

	T
	10 x dvig bokov v most, leže na hrbtu

	U
	10 izpadnih korakov v stran (leva, desna)

	V
	30 sekund stoja na lopaticah (sveča), lahko 2x15 sek

	Z
	30 x »jumping jack« (poskoki narazen skupaj), lahko 2x15

	Ž
	10 x kroženje z rameni



Želimo vam prijetno vadbo in ostanite zdravi!
